《读吴梅村宫詹萧史青门引感而有作 其二》
清代·潘问奇

劫火摧龙种，徒余下嫁身。前朝驰道柳，往事钿车尘。

戚里巢新燕，瓜田走庶人。我吟肠断句，回首一沾巾。

作者简介：（1632—1695）浙江钱塘人，字雪帆，又字云程、云客。诸生。家贫，游食四方。至大梁，拜信陵君墓；至湖南，吊屈原于汨罗；入蜀，悼诸葛武侯；又北谒明十三陵。后入扬州天宁寺为僧。有《拜鹃堂集》。